Biopsi ry:n hallituksen kokous 3/2021

Discord, 8.2.2021 kello 17.00

**Pöytäkirja**

**Läsnä**: Frans Ek, Kaisla Walls, Essi Koho, Tuulikki Suomela, Lauri Seppälä, Jenni Rapakko, Jenni Keränen, Aino Ikonen ja Laura Lassila

**Lisäksi**: Miina Hoikka ja Kalle Keisu

1. **Kokouksen avaus**

Puheenjohtaja avasi kokouksen ajassa 17:02

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
2. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Laura Lassila ja Jenni Rapakko

1. **Esityslistan hyväksyminen työjärjestykseksi**

Alkuperäisestä esityslistasta poistettiin aiempi kohta 12, jossa oli tarkoitus käsitellä järjestöjen kansainvälistymis- ja kulttuuritukea. Kohta poistettiin, koska huomattiin, etteivät kyseiset tuet koske Biopsia. Esityslista hyväksyttiin näillä muutoksilla työjärjestykseksi.

1. **Ilmoitusasiat**
2. **Yritystiimin jäsenet**

Yritystiimiin valittiin 5 jäsentä: Ida Peuhkurinen, Sini Saarimaa, Emma Pesu, Laura Mäkelä ja Lotta Kulmala.

Viime kokouksessa tuli esille idea, että Biopsi ja Reettorit avustaisivat toisiaan vuosijuhlien järjestämisessä. Tämä ei olisi onnistunut, jos järjestöjen vuosijuhlat olisivat olleet liian lähekkäin. Reettorit kertoivat vuosijuhliensa ajankohdan olevan 23 - 24.10.. Näin ollen avunanto sujuu helposti.

Biopsi on saanut Treyltä järjestökummin. Järjestökummina toimii Olga Teräväinen ja hänet kutsutaan seuraavaan hallituksen kokoukseen.

Ensimmäisen kokouksen pöytäkirja on allekirjoitettu, joten raha-asiat saadaan vietyä eteenpäin.

1. **Raha-asiat**
2. **Varallisuus**

Tätä kohtaa ei edelleenkään voitu tarkastella, sillä uudella rahastonhoitajalla ei ole pääsyä Biopsin pankkitilille. Tilinkäyttöoikeudet saadaan melko varmasti siirrettyä seuraavaan kokoukseen mennessä.

1. **Sähköisesti hyväksytyt menot**

Sähköisesti hyväksyttyjä menoja ei ollut.

1. **Hyväksyttävät**
2. **Suncomet Oy – Nettisivumenoja, webhotelli ja**

**bioteknologia.net 63€**

Lasku Biopsin nettisivujen ylläpidosta oli tullut rahastonhoitajan sähköpostiin vasta eräpäivän jälkeen. Lasku hyväksytään maksettavaksi, mutta ensi kokouksessa keskustellaan nettisivusopimuksen vaihtamisesta parempaan.

1. **Korvattavat**

Hyväksytään seuraavat maksut korvattaviksi:

1. Essi Koho – Kokousmenoja, hallituksenvaihtoilta 15€
2. Antti Kiviaho – Kokousmenoja, hallituksenvaihtoilta 15€
3. Jenni Keränen – Kokousmenoja, hallituksenvaihtoilta 11,80€
4. **KopoSopo**
5. **Hyvinvointikysely**

Viime vuonna toteutetun hyvinvointikyselyn tulosten koonti on laitettu eteenpäin tutkinto-ohjelman vastuuopettajille.

1. **Fuksien opintojaksojen suunnitteluryhmät**

Solujen, genetiikan ja aineenvaihdunnan kurssien suunnitteluryhmiin tarvitaan opiskelijaedustajia nykyisten fuksien keskuudesta. Tuulikki Suomela on ilmoittautunut solujen ja genetiikan suunnitteluryhmiin, tarvitaan siis vielä joku aineenvaihdunnan suunnitteluryhmään sekä varajäsenet kaikkiin suunnitteluryhmiin. Sovittiin, että tutorit houkuttelevat fukseja tehtäviin fosfaateilla. Tapahtumatiimiläisiä voi myös yrittää painostaa tehtäviin. Solut-kurssin suunnitteluryhmän kokous on 15. päivä helmikuuta.

1. **Tapahtumat**
2. **Menneet**

Ei menneitä tapahtumia.

1. **Tulevat**
2. **Ryhmäytymisilta**

Hallituksen ryhmäytymisillan päivämääräksi päätetty 18.2., paikaksi valittu Markuksen tori. Tapahtumaan ostetaan jotain pientä syötävää, budjetiksi sovittiin 20 €. Siitä, kuka nämä käy ostamassa, sovitaan myöhemmin. Jokainen hoitaa itse omat juomansa. Ohjelmana tapahtumassa on pientä mukavaa yhteistä tekemistä, puhutaan tästä tarkemmin telegrammissa. Tapahtuman yhteydessä otetaan hallituslaisista kuvat Biopsin nettisivuja varten. Päätettiin, että kaikki otettavat kuviin biopsipaidat. Myös violettia huulipunaa ehdotettiin kuviin, mutta tämä idea päätettiin olla toteuttamatta.

1. **Biopsiskaba 11.2**

Tapahtumasta on laitettu infoviestit jäsenistölle ja tapahtumaan on ilmoittautunut 5 ryhmää, reilu 20 henkilöä. Valmistelut ovat sujuneet hyvin.

1. **Fuksien kämppäappro**

Kämppäapproille on ilmoittautunut 10 fuksia, tapahtumaa on ajateltu mainostaa fukseille vielä enemmän. Ajankohdaksi on ehdotettu 25.2..

1. **Ryömijäiset**

Tuutorikokouksessa on suunniteltu ryömijäisiä ja ilmoittautuminen on tulossa kohta. Teemasta ei voitu keskustella, sillä kokouksessa oli läsnä useampi fuksi. Tapahtuman päivämääräksi on suunniteltu 15.3.. Tapahtuman koronaturvallisuus on huomioitu suunnitelmissa, tapahtumassa ollaan aina maksimissaan 10 henkilön ryhmissä. Päätettiin muistuttaa vanhempia Biopsin jäseniä sähköpostilla, että vallitsevan tilanteen vuoksi heitä ei suositella tulemaan tarkkailemaan tapahtumaa. Päätettiin kuitenkin olla laittamatta sähköpostiin ryömijäisten tarkkaa ajankohtaa, jotteivat jäsenet käyttäisi sähköpostin antamaa tietoa uhmatakseen sähköpostin antamia ohjeita.

1. **Etäpeli-ilta helmikuun loppu/maaliskuun alku**

Etäpeli-ilta pyritään järjestämään ja asiaa suunnitellaan tapahtumatiimin kokouksessa. Tapahtumavastaavat ovat päättäneet, ettei escape roomia oteta peli-iltaan. Sen sijaan harkittiin peliä nimeltä Jackbox, jonka hinta on noin 30 $.

1. **Tapahtumatiimin kokoukset livenä?**

Tapahtumavastaavat haluaisivat järjestää tapahtumatiimin kokoukset livenä. Tiimin koko on 9 henkilöä, mutta yliopiston virallisen kannan mukaan sitä ei silti pitäisi järjestää livenä. Päätettiin, että kokoukset pidetään toistaiseksi etänä.

Liikuntavastaavan kanssa on puhuttu ulkoliikuntatapahtumista, esimerkiksi retkiluistelusta, pulkkailusta tai muusta vastaavasta. Tapahtuma tulisi toteuttaa maksimissaan 10 hengen ryhmissä. Liikunta- ja tapahtumavastaavat suunnittelevat asiaa ja aiheesta puhutaan lisää ensi kokouksessa.

1. **Slackin tilanne**

Kaikki hallituksen jäsenet ovat slackissa, joten päätettiin alkaa kokeilemaan toimintaa siellä. Tästä eteenpäin tärkeät tiedotukset tehdään slackissa telegrammin tai whatsappin sijaan. Slackille päätettiin kokeiluaika, yksi kuukausi, jonka jälkeen arvioidaan tilannetta uudelleen. Puhuttiin siitä, kenen vastuulla on slackin hoitaminen, ja päätettiin, että asia on viestintävastaavan vastuulla

Kokouksessa mietittiin, onko järkevää käyttää sekä slackia että telegrammia. Päätettiin kokeilla, onnistuuko äänestysten pitäminen slackissa. Mikäli tämä ei onnistu hyvin, jatketaan telegrammin käyttöä. Äänestykset slackissa vaativat ilmeisesti erillisen sovelluksen. Päätettiin myös sulkea hallituksen nykyinen whatsapp ryhmä, ja siiträä keskustelu aluksi telegrammiin siten, että telegrammia ja slackia käytetään rinnakkain.

**10. Vastaavuuksien täydentäminen**

Kukaan ei viime kokouksen jälkeen ole ilmoittautunut halukkaaksi minkään vastaavan tehtävään. Puhuttiin siitä, miten eri vastaavuudet hoidetaan ja miten saadaan lisää halukkaita vastaavia. Jos löydetään innokkaita kv-tuutoreita, heitä voisi kysellä kv-vastaaviksi. On myös vaihtoehto, että tuutorivastaavat hoitaisivat myös kv-tuutorointiin liittyviä asioita. Rahastonhoitajan apulainen tarvitaan vielä. Fukseja voisi fosfaateilla yrittää houkutella pienempiin vastaavuuksiin, mutta rahastonhoitajan apulaisen tehtävä on liian tärkeä, jotta siihen viitsittäisiin lahjonnalla hakea ihmisiä. Myös hyvinvointivastaava tarvitaan vielä ja ehdotettiin, että tasa-arvovastaava voisi hoitaa myös hyvinvointivastaavan tehtävät. Asiaan palataan ensi kokouksessa.

* 1. **Tiedekunnan opetuspalkinto 2020 tulokset**

Jäsenistöltä kysyttiin ehdotuksia tiedekunnan opetuspalkinnon saajaksi. Kyselyyn vastasi jopa kuusi henkilöä, joista neljä ehdotti palkinnon saajiksi Kristina Lehtistä ja Janette Hinkkaa. Perusteluina mainittiin muun muassa opetuksen hyvä hoitaminen pandemiatilanteen aikana sekä informatiivinen ja selkeä opetustyyli. Päätettiin, että Biopsi ehdottaa Kristina Lehtistä ja Janette Hinkkaa opetuspalkinnon saajiksi näillä perusteilla.

* 1. **Saapuneet VuJukutsut**

Olemme saaneet Inkubiolta (Aalto-yliopsiton bioinformatiikan ainejärjestö) pyynnön lähettää tervehdys heidän vuosijuhla striimiinsä. Päätettiin tehdä tervehdysvideo hallituksen ryhmäytymisillassa. Pohdittiin koronasuositusten noudattamista videolla ja päätettiin, että kaikki ottavat tuni-maskit videolle.

Sähkökillan 53vuotis vujut järjestetään 20.2. etäsitsien muodossa ja Biopsin hallituslaiset on kutsuttu. Myös tervehdyksen lähettäminen sähkökillalle on mahdollista, mutta aikaraja tälle oli jo 3.2. Myös lahjan lähettäminen on mahdollista, sähkökillan viestissä pyydetään suosimaan aineettomia lahjoja. Päätettiin kysyä sähkökillalta, onnistuuko tervehdyksen lähettäminen myöhässä ja pahoitella myöhästymistä. Samalla kysytään, toivotaanko Biopsin lahjaa sähkökillalle esiteltäväksi tervehdyksessä vai livenä itse tapahtumassa. Lahjaideoita mietittiin kokouksessa ja ehdotettiin muun muassa lahjoitusta kehitysapuun tai luonnonsuojeluun, jokin sähköön liittyvä lahja voisi olla aiheeseen sopiva.

Tulevia etävujuja varten mietittiin Biopsin korvauspolitiikkaa. Ehdotuksena on, että tällaisten tapahtumien kuluista korvattaisiin jokin kiinteä summa ja tietty prosentti kiinteän summan yli menevistä kuluista. Tällainen käytäntö on ilmeisesti aiemmin ollut Biopsilla ja asiaa päätettiin selvittää vanhoista pöytäkirjoista. Vanhan pöytäkirjan mukaan kiinteä korvattava summa edustajille on 30 €. Tapahtumia varten hankittavat lahjat hankitaan erillisellä budjetilla, budjetiksi sovittiin 20 €.

* 1. **META**

Biopsin nettisivuilta löytyvä häirintäilmoituslomake todettiin puutteelliseksi, sillä sen sijainti verkkosivulla on epäintuitiivinen eikä anonyymin ilmoituksen vaihtoehtoa ole merkitty selkeästi. Päätettiin, että tehdään uusi häirintäilmoituslomake, joka on erillinen nykyisestä palautelomakkeesta. Uuteen lomakkeeseen merkitään selkeästi, että ilmoituksen voi tehdä anonyymisti. Nettisivuvastaava hoitaa asian.

* 1. **Seuraavan kokouksen ajankohta**

Seuraavan kokouksen ajankohdaksi ehdotettiin 22.2. klo 17:00. Asiasta neuvotellaan vielä telegrammissa. Ehdotettiin, että yritetään pitää kokous joka toinen maanantai ja hallituslaiset varaisivat tämän ajankohdan alustavasti kokouksille. Kiinteä ajankohta voisi kuitenkin olla liian joustamaton, joten kyseessä olisi lähinnä alustava ehdotus, jota voi tarpeen mukaan muuttaa. Myös discordin käytöstä kokouksissa neuvotellaan vielä.

* 1. **Kokouksen päätös**

Puheenjohtaja päätti kokouksen ajassa 18:45.